AQShning Tsintsinnati shahrida “Masters” seriyasiga kiruvchi yirik tennis turniri yakunlandi. Western &amp; Southern Open nomi bilan ham ataladigan ushbu turnir finalida serbiyalik Novak Jokovich shveysariyalik Rojyer Federerga qarshi kortga chiqdi va mag‘lub bo‘ldi. Federer ikki set davom etgan bahsda 7:6 va 6:3 hisoblari bilan g‘olib chiqdi. Biroz oldinroq, ushbu turninrning ayollar o‘rtasida o‘tkazilgan bahslarida Serena Uilyams ketma-ket ikkinchi yil tengsiz deb topilgani xabar qilingandi. U finalda ruminiyalik Simona Xalepdan ustun kelgan. Ma’lumot uchun, ushbu turnirning jamg‘armasi 4 457 065 dollarga teng edi.